OMMISSIONEN FOR DE EUROPÆISKE FÆLLESSKABER 
K0M(93) 154 endelig udg. - SYN 458 
Bruxelles, den 12. maj 1993 
Forslag til 
RÅPETS PIREKTIV 
om ændr ing af 
Rådets direktiv 86/662/EØF 
om begrænsning af støjemissionen fra jordaibejdsmaskiner 
(forelagt af Kommissionen) 
BEGRUNDELSE 
1. Forslagets baggrund og formål 
Rådets direktiv f&/662/Wi$ handler om harmonisering af støjniveauer for visse 
typer jordarbejdsmaskiner (hydrauliske gravemaskiner, gravemaskiner med tove, 
dozere og læssere samt grave-læssemaskiner). Direktivet har hjemmel i artikel 
100, som vedrører det fælles markeds oprettelse og funktion. Harmoniseringen 
af medlemsstaternes bestemmelser opnås ved at der fastlægges grænser for, hvor 
meget den slags maskiner må støje. Støjniveauet måles ved en bestemt må­
lemetode, som der redegøres for i direktivets bilag I (prøvemetode for stationær 
drift). For at sikre at støjkravene overholdes, skal en autoriseret institution 
udstede en attest for hver type jordarbejdsmaskine. Ifølge Rådsdirektivet skal 
medlemsstaterne sørge for, at alle jordarbejdsmaskiner på markedet opfylder 
direktivets krav. 
Direktivets lydeffektgrænser gælder indtil december 1994; et år senere udløber 
gyldigheden af de på dette grundlag udstedte attester. 
Ifølge direktivets artikel 3, stk. 1, litra b, og artikel 7 skal Kommissionen forelægge 
"Rådet et forslag til fastsættelse af" nye værdier for "de ... tilladte støjniveauer ... 
samt af betingelserne for en eventuel forlængelse af EØF-typeafprøvningsattesterne 
og disses gyldighed"; de nye værdier skal fastsættes på grundlag af en ny 
prøvemetode, hvor støjen måles "under faktisk dynamisk drift". Målemetoden 
for "faktisk dynamisk drift" er fastlagt i Kommissionens direktiv 89/514/EØF. 
ride 2 
I betragtning af genstanden for og grundene til det eksisterende direktiv (traktatens 
artikel 100) er ændringen uomgængeligt nødvendig af hensyn til etableringen af 
det indre marked. Direktiv 86/662/EØF skal altså revideres hurtigt for at undgå, 
at der opstår en situation, hvor der ikke er nogen gældende EF-lovgivning på 
dette område. Medlemsstaternes og erhvervslivets repræsentanter i Europæisk 
Udvalg for Bygge- og Anlægsmateriel (CECE) har udtrykt bekymring for, at den 
frie handel med jordarbejdsmaskiner i EF vil tage skade, hvis der ikke i god tid 
vedtages en ændring af rådsdirektiv 86/662. 
Forslaget til ændrede støjgrænser har være drøftet med repræsentanter for 
medlemsstaterne i Ekspertgruppen for Støj og Vibrationer fra Bygge- og An­
lægsmateriel på møder den 9. marts, 24. juli og 29. oktober 1992. 
Nedsættelsen af støjgrænserne for denne kategori af maskiner er begrundet i 
behovet for at reducere støjgenerne fra byggeindustrien, der over hele EF erkendes 
som en af hovedkilderne til sådanne gener. 
2. De vigtigste ændringer 
Forslagets artikel 1, stk. 1, fastlægger en to-faset fremgangsmåde for reduktion af 
de tilladelige lydtrykniveauer. I første fase fastlægges nye grænseværdier, som er 
cirka 4 dB strengere end de nuværende. Disse grænseværdier får virkning fra 
den 30. december 1995. Målet med fase 2 er at fastlægge grænseværdier for år 2000 
og fremefter, idet der her regnes med en nedsættelse på 3 dB i forhold til fase 1. 
side 3 
3. De reviderede støjgrænseværdier 
Sammenligningen af de reviderede grænseværdier med de nugældende er kun 
tilnærmelsesvis, fordi de nye værdier skal måles efter en ny metode (den ovenfor 
nævnte prøvemetode for "faktisk dynamisk drift"). 
De sammenligninger, der er foretaget, viser imidlertid, at forskellen mellem den 
gamle og den nye målemetode ikke er mere end 2 dB i gennemsnit. I det følgende 
lægges det til grund, at forskellen er 2 dB, dvs. at der skal lægges 2 dB til et 
prøveresultat, som er målt efter den statiske metode for at omregne det til et 
kvasidynamisk resultat, der kan sammenlignes med de reviderede støjgrænser. 
For jordarbejdsmaskiner på stållarvefødder er de reviderede grænseværdier i 
artikel 3, stk. 2, litra b, (dvs. fase 1) cirka 1 dB strengere i gennemsnit end før. 
Denne uanselige forbedring kan betragtes som berettiget, både ud fra et teknisk og 
et miljømæssigt synspunkt: For det første støjer larveføddernes bevægelser på 
terrænet meget, og denne støjkilde, som ikke måles med den nuværende metode, 
vil blive målt, når den reviderede målemetode træder i kraft. For det andet 
benyttes der ikke mange larvefodsdozere på byggepladser i byområder. Dette 
argument gælder dog ikke for gravemaskiner på larvefødder, for den reviderede 
prøvemetode for gravemaskiner adskiller sig fra den/der skal gælde for dozere, 
derved at larvefødderne ikke bevæger sig under prøvningen. 
Det franske Ministère de l'Environnement et de la Prévention des Risques 
Technologiques et Naturels Majeurs har analyseret det store antal EØF-
typeafprøvningsattester, som er udstedt for eksisterende maskiner i de senere år. 
Følgende tal stammer fra denne analyse: 
side 4 
Type Antal Procent af jordarbejdsmaskinerne, 
jordarbejdsmaskine vurderede som allerede opfylder de foreslåede 
attester grænseværdier af december 1995 
(fase 1) 
Læssere 446 27% 
Grave-læssemaskiner 130 11% 
Gravemaskiner 606 31% 
Disse tal viser, at de foreslåede nye grænseværdier i fase 1 er teknisk gennemførlige 
og fornuftige på baggrund af de fremskridt, der er gjort siden det nugældende 
direktiv blev vedtaget. 
Den forslåede ændring vil være en tilskyndelse til yderligere teknisk udvikling 
på området og kan danne grundlag for skattemæssige begunstigelser i med­
lemsstaterne med det formål at fremskynde indførelsen af støjsvage maskiner. 
Kommissionens Ekspertgruppe for Støj og Vibrationer fra Bygge- og Anlægs-
materiel vil holde øje med den tekniske udvikling inden for støjbekæmpelse for 
jordarbejdsmaskiner, og om nødvendigt vil Kommissionen inden 1. januar 1998 
foreslå, at anden fases grænseværdier og/eller ikrafttrædelsestidspunkt ændres. 
Da dette ændringsforslag er blevet forsinket, foreslås det med ekspertgruppens 
tilslutning, at det nuværende direktivs og de i henhold dertil udstedte attesters 
gyldighed forlænges med et år, så erhvervslivet får tilstrækkeligt langt varsel om 
de foreslåede nye niveauer. 
side 5 
Forslag t i I 
RAPETS PIREKTIY 
om ændrIng af 
Rådets direktiv 86/662/EØF 
om begrænsning af støjemissionen fra jordarbejdsmaskiner 
RÅDET FOR DE EUROPÆISKE FÆLLESSKABER HAR-
under henvisning til traktaten om oprettelse af Det Europæiske Økonomiske 
Fællesskab, særlig artikel 100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og Sociale Udvalg, og 
ud fra følgende betragtningen 
For at det indre marked skal kunne oprettes og fungere er det nødvendigt at 
harmonisere støjemissionskravene til hydrauliske gravemaskiner, gravemas­
kiner med tove, dozere og læssere samt grave-læssemaskiner, i det følgende 
benævnt ^rdarbejdsmaskiner'', og samtidig skal der anlægges et højt niveau for 
miljøbeskyttelse; 
Rådets direktiv 86/662/EØF foreskriver EØF-typeafprøvning af jordarbejdsmas­
kiner som anvendes på byggepladser og til andet entreprenørarbejde; i samme 
direktiv fastlægges der også støjniveaugrænser og en prøvemetode; 
direktiv 86/662/EØF fastlægger ikke, hvilke tilladte støjniveauer der skal finde 
anvendelse i perioden fra 6 år efter direktivets ikrafttræden, men forudsætter, at 
reviderede tilladte støjniveauer efter 1994 skal fastsættes således, at de for det 
omgivende miljø nedsættes med ca. 3 dB alt efter effektkategori og maskintype; 
forlænges gyldigheden af artikel 3, stk. 1, litra a, i Rådets direktiv 86/662/EØF til 
den 29, december 1995 og af de attester, der er udstedt i henhold til denne 
bestemmelse, til den 29. december 1996, så får erhvervslivet tilstrækkelig tid til at 
indstille sig på de nye tilladte lydeffektniveauer; 
EFT L.384 31.12.1986, 
side 6 
den nedsættelse af de tilladte støjniveauer med cirka 4 dB målt efter målemetoden 
for stationær drift, som skal gennemføres i fase 1, svarer i gennemsnit til en 
nedsættelse med 2 dB målt under faktisk dynamisk drift og sigter mod et højt 
beskyttelsesniveau på sundheds- og miljøområdet; 
på baggrund af den teknologiske udvikling og for at sende de rette signaler til 
erhvervslivet, skal der skabes hjemmel for en yderligere nedsættelse af de tilladte 
støjniveauer i en følgende fase, idet der dog, hvor der er behov for det, skal være 
mulighed for fornyede overvejelser på baggrund af den stedfundne udvikling; 
den reviderede prøvningsmetode, der skal anvendes efter 1995, er i overens­
stemmelse med direktiv 86/662/EØF fastlagt ved Kommissionens direktiv 
89/514/EØF1; 
dette direktiv gælder ikke for støj på førerpladsen, som er omfattet af andre 
direktiver; 
de betydelige virkninger, som støj fra entreprenørmateriel har på det omgivende 
miljø og, nok så vigtigt, på menneskers velbefindende og sundhed, gør det 
nødvendigt at fortsætte den gradvise og betydelige nedsættelse af det tilladte 
lydtrykniveau fra dette materiel, idet der tages hensyn til miljøfaktorer, teknisk 
gennemførlighed og økonomiske følger; 
for at fremskynde mulige støjnedsættelser til gavn for menneskers velbefindende 
og for miljøet, bør medlemsstaterne, hvor de finder det hensigtsmæssigt, kunne 
fremskynde udviklingen henimod lavere støjniveauer ved brug af økonomiske 
styringsmidler under overholdelse af traktaten; 
af de anførte grunde må der fastsættes nye tilladte støjniveauer med en dertil 
hørende målemetode, som er uomgængeligt nødvendig for at det indre marked 
kan fungere uden hindringer for den frie handel med jordarbejdsmaskiner -
EFT L.235 30.06.1989, s. 35. 
side 7 
UDSTEDT FØLGENDE DIREKTIV: 
Artikel 1 
Direktiv 86/662/EØF ændres således: 
1. I artikel 3, stk. 1, udgår litra a og b, og i stedet indsættes følgende som litra a, b 
og c: 
»a) frem til og med den 29. december 1995, udstedes der attest såfremt 
lydeffektniveauet for luftbåren støj i det omgivende miljø under stationær 
drift i henhold til bilag I til direktiv 79/113/EØF, som ændret ved direktiv 
81/l051/EØF og suppleret med bilag I til nærværende direktiv, ikke 
overstiger det tilladte niveau, L^ i dB(A)/l pW, der i følgende skema er 
angivet som funktion af den installerede nettoeffekt P i kW: 
Installeret nettoeffekt Tilladt lydeffektniveau 
Pi kW* L^ i dB(A)/l pW 
P<70 106 
70 < P < 160 108 
160 < P < 350 
a) hydrauliske gravemaskiner og 
gravemaskiner med tove 112 
b) andre jordarbejdsmaskiner 113 
P>350 118 
* ) Som anført i punkt 6.2.1 i bilag I (tallet for den installerede 
effekt afrundes til nærmeste tiendedel kW). 
side 8 
b) fra og med den 30. december 1995 og frem til og med den 29. december 
1999, udstedes der attest såfremt lydeffektniveauet for luftbåren støj i det 
omgivende miljø under faktisk dynamisk drift i henhold til bilag I til 
direktiv 79/113/EØF, som ændret ved direktiv 81/1051/EØF og suppleret 
med bilag II til nærværende direktiv, ikke overstiger det tilladte niveau 
L^ i dB(A)/l pW, der er angivet som funktion af den installerede nettoeffekt 
P i kW<2) som følger: 
i) maskiner på larvefødder 
(bortset fra gravemaskiner): 
ii) dozere på hjul, læssere, grave-læsse-maskiner: 
iii) gravemaskiner: 1^ = 87 + 11 logP 
1^ = 84 + 11 logP 
1^ = 83 + 11^? 
Disse formler gælder kun mellem det højeste og det laveste lydeffektniveau 
for de tre maskintyper som anført i nedenstående tabel. Det laveste og 
højeste lydeffektniveau svarer til en laveste og højeste værdi for installeret 
nettoeffekt. Ligger den installerede nettoeffekt under eller over disse 
værdier, gælder det laveste henholdsvis højeste niveau i tabellen som 
tilladt lydeffektniveau (se figur 3). 
Laveste niveau Højeste niveau 
Maskintype i dB(A) / 1 pW i dB(A) / 1 pW 
maskiner på larve­
fødder (bortset fra 
gravemaskiner) 107 118 
dozere på hjul, 
læssere, grave­
læsse-maskiner 104 115 
gravemaskiner 96 118 
Det målte lydeffektniveau og det tilladte lydeffektniveau afrundes til 
det nærmeste hele tal (mindre end 0,5 rundes ned; større end/lig med 
0,5 rundes op). 
Som anført i afsnit 6.2.1 i bilag I (værdien af den installerede effekt afrundes til nærmeste 
tiendedel kW). 
side 9 
c) fra og med den 30. december 1999, udstedes der attest såfremt lydeffekt­
niveauet for luftbåren støj i det omgivende miljø under faktisk dynamisk 
drift i henhold til bilag I til direktiv 79/113/EØF, som ændret ved direktiv 
81/1051/EØF og suppleret med bilag II til nærværende direktiv, ikke 
overstiger det tilladte niveau, L^ i dB(A)/l pW, der er angivet som funktion 
af den installerede nettoeffekt P i kW<3> som følger: 
i) maskiner på larvefødder 
(bortset fra gravemaskiner): 
ii) dozere på hjul, læssere, grave-læsse-maskiner: 
iii) gravemaskiner: 1^ = 84 + 11 logP 
1^ = 81 + 11 logP 
L^^SO + lllogP 
Disse formler gælder kun mellem det højeste og det laveste lydeffektniveau 
for de tre maskintyper som anført i nedenstående tabel. Det laveste og 
højeste lydeffektniveau svarer til en laveste og højeste værdi for installeret 
nettoeffekt. Ligger den installerede nettoeffekt under eller over disse 
værdier, gælder det laveste henholdsvis højeste niveau i tabellen som 
tilladt lydeffektniveau (se figur 3). 
Laveste niveau Højeste niveau 
Maskintype i dB(A) / 1 pW i dB(A) / 1 pW 
maskiner på larve­
fødder (bortset fra 
gravemaskiner) 104 115 
dozere på hjul, 
læssere, grave­
læsse-maskiner 101 112 
gravemaskiner 93 118 
Det målte lydeffektniveau og det tilladte lydeffektniveau afrundes til 
det nærmeste hele tal (mindre end 0,5 rundes ned; mere end /lig med 
0,5 rundes op). 
Som anført i afsnit 6.2.1 i bilag I (værdien af den installerede effekt afrundes til nærmeste 
tiendedel kW). 
side 10 
2. Artikel 3, stk. 4, affattes således: 
»EØF-typeafprøvningsattester udstedt i henhold til artikel 3, stk. 1, litra a, er 
gyldige til den 29. december 1996. 
EØF-typeafprøvningsattester udstedt i henhold til artikel 3, stk. 1, litra b og c, 
er gyldige i fem år. Attester udstedt i henhold til artikel 3, stk. 1, litra b, er dog 
kun gyldige til den 29. december 2000. Attester for jordarbejdsmaskiner, som 
overholder de niveauer for tilladt lydeffekt, der træder i kraft fra og med den 
30. december 1999, kan få forlænget deres gyldighed med fem år, hvis ansøgning 
herom forelægges inden for de tolv måneder, der går forud for udløbet af den 
første gyldighedsperiode.« 
3. Artikel 4 ophæves. 
4. Sidst i artikel 5 tilføjes følgende sætningsled: 
», bl.a. ved at begrænse arbejdstiden for jordarbejdsmaskiner«. 
5. Artikel 7 affattes således: 
»Artikel 7 
1. Under overholdelse af traktaten kan medlemsstaterne benytte økonomiske 
styringsmidler til at fremme dette direktivs målsætninger. 
side 11 
6.a Artikel 8 affattes således: 
»Ændringer, som er nødvendige for at tilpasse kravene i dette direktivs bilag 
til den tekniske udvikling, vedtages efter proceduren i artikel 8a.« 
6.b Der indsættes en ny artikel 8a: 
»Kommissionen bistås af det udvalg, der er nedsat ved direktiv 79/113/EØF 
af 19. december 1979 som ændret ved direktiv 81/1051/EØF af 7. december 
1981. 
Kommissionens repræsentant forelægger udvalget et udkast til de foranstalt­
ninger, der skal træffes. Udvalget afgiver en udtalelse om dette udkast inden 
for en frist, som formanden kan fastsætte under hensyntagen til de pågældende 
spørgsmåls hastende karakter, i givet fald ved afstemning. 
Udtalelsen optages i mødeprotokollen; derudover har hver medlemsstat ret 
til at anmode om, at dens holdning indføres i mødeprotokollen. 
Kommissionen tager størst muligt hensyn til udvalgets udtalelse. Den under­
retter udvalget om, hvorledes den har taget hensyn til dets udtalelse.« 
7. Artikel 9 affattes således: 
»Senest den 1. januar 1998 kan Kommissionen forelægge Rådet et forslag om 
ændring af grænseværdierne og datoen i artikel 3, stk. 1, litra c. 
Et sådant forslag skal bygge på en rapport om udviklingen inden for de 
teknologier, som blev taget i betragtning, da grænseværdierne og datoen blev 
fastlagt.« 
side 110-
Artikel 2 
1. Medlemsstaterne sætter de nødvendige love og administrative bestemmelser 
i kraft for at efterkomme dette direktiv senest den 29. december 1994. 
Når medlemsstaterne vedtager disse bestemmelser, henvises der deri til dette 
direktiv, eller de ledsages ved offentliggørelsen af en sådan henvisning. De 
nærmere regler for denne henvisning fastsættes af medlemsstaterne. 
2. Medlemsstaterne meddeler Kommissionen teksten til de nationale retsfor­
skrifter, som de udsteder på det område, der er omfattet af dette direktiv. 
Artikel 3 
Dette direktiv er rettet til medlemsstaterne. 
side 12 
Tilladt lydeffektniveau i dB(A) 
t 
Højeste niveau 
Laveste niveau 
log P (P s installeret nettoeffekt) 
PL 
Figur 3: Principskitse af kurven for det tilladte lydeffektniveau som funktion 
af den installerede nettoeffekt. 
side 13 
VURDERING AF FØLGEVIRKNINGER 
FORSLAGETS VIRKNINGER FOR ERHVERVSLIVET 
særlig med henblik på små og mellemstore virksomheder 
Forslagets titel: 
Forslag til Rådets direktiv om ændring af Rådets direktiv 86/662/EØF om 
begrænsning af støjemissionen fra jordarbejdsmaskiner. 
Referencenummer (répertoire): 
Forslaget: 
1. Set på baggrund af nærhedsprincippet, hvad er så begrundelsen for, at der er 
behov for EF-lovgivning på dette område, og hvad er hovedsigtet med den? 
Hovedsigtet er at harmonisere retsforskrifter og standarder for jordarbejds­
maskiners støjemission for at forebygge handelshindringer (traktatens artikel 
100A). Rådsdirektiv 86/662/EØF fastslår, at Kommissionen "snarest muligt 
og senest 18 måneder efter, at direktivet er trådt i kraft" forelægger Rådet et 
forslag til nedsættelse af de tilladte støjniveauer for jordarbejdsmaskiner, målt 
efter den faktisk dynamiske målemetode. Flere medlemsstaters regeringer 
har gennem Ekspertgruppen for Støj og Vibrationer bedt Kommissionen om 
at fremskynde ændringerne. 
2. Hvem vil forslaget få virkninger for? 
- Hvilke erhvervsgrene? 
Direkte: fabrikanter af jordarbejdsmaskiner. 
En vis begrænset virkning virkning for bygge- og anlægsvirksomheder, 
for så vidt som der kan forekomme en vis stigning i prisen på jord­
arbejdsmaskiner. 
- Hvilke virksomhedsstørrelser (hvor stor er andelen af små og mellemstore 
virksomheder)? 
Virksomheder af alle størrelser er beskæftiget i denne erhvervsgren, og 
der er ikke tale om, at nogle få store virksomheder har monopol. 
- Forekommer disse virksomheder i bestemte geografiske områder af EF? 
Nej - virksomheder i denne branche findes i næsten alle medlemsstater. 
side 14 
3. Hvad skal virksomhederne gøre for at overholde forslagets bestemmelser? 
De skal nedsætte jordarbejdsmaskiners støjemission ved hjælp af veletab­
lerede, tilgængelige og teknisk gennemførlige akustiske metoder. Som det 
fremgår af tabellen i begrundelsen har et betydeligt antal fabrikanter allerede 
realiseret de nye niveauer, der fastsættes. Støjniveauerne kan enten ned­
sættes ved en grundlæggende nykonstruktion af maskineriet eller ved en 
ny udformning af motorindkapslingen, herunder lyddæmpere for luft­
indtag og udstødning samt blæser. Sidstnævnte metode, som kaldes se­
kundære foranstaltninger til støjbekæmpelse, har enten ingen virkninger 
for produktionsomkostningerne eller medfører kun en ringe stigning. Dette 
bekræftes af, at visse fabrikanter, som allerede har udviklet støjsvagere 
jordarbejdsmaskiner ved sekundære foranstaltninger, ikke sælger både 
almindelige og, eventuelt dyrere, støjsvage maskiner, men kun støjsvage 
maskiner. Sekundære foranstaltninger er normalt tilstrækkelige til, at 
eksisterende maskiner kan overholde kravene i forslagets fase 1. 
4. Hvad er de sandsynlige økonomiske virkninger af forslaget? 
- For beskæftigelsen: 
Det er vanskeligt at forudsige beskæftigelsesvirkningerne præcist. I det 
væsentlige er forslaget neutralt, med det kan eventuelt få en vis positiv 
virkning i kraft af tilskyndelsen til forskning i nye akustiske frem­
gangsmåder. 
- For investeringerne og etableringen af nye virksomheder: 
Med hensyn til investeringer og nyoprettelse af virksomheder vil direktivet 
næppe for store virkninger for fabrikanter af jordarbejdsmaskiner, omend 
akustikteknologien vil blive fremmet. 
- For erhvervslivets konkurrenceevne: 
Forslaget fastlægger harmoniserede krav til alle fabrikanter og importører 
af jordarbejdsmaskiner, hvilket - alt andet lige - skulle betyde, at 
virkningerne for konkurrenceevnen er neutrale. En fælles retstilstand i 
EF sparer de europæiske fabrikanters marked for omkostninger. 
Hvilke virkninger lovgivningen vil få for EF-firmaers internationale 
konkurrenceevne, er et komplekst spørgsmål, og det er vanskeligt at 
generalisere. Selv om højere fremstillingsomkostninger rigtignok inde­
bærer en risiko for at EF-producenter stilles ringere på markeder, hvor 
støjbekæmpelse ikke for tiden anses for vigtig, så skal denne betragtning 
holdes op mod følgende faktorer: 
a) Benyttes der sekundære isoleringsmetoder, kan fabrikanterne 
markedsføre særlige modeller uden påsat støjdæmpning til markeder 
udenfor EF, og det gør de allerede. 
side 15 
b) Søges der løsninger i den grundlæggende konstruktion, kan dette 
medføre en international konkurrencefordel. I denne forbindelse bør 
det ikke glemmes, at miljøbevidstheden er stigende, også uden for EF, 
og det ville være forkert at antage, at andre fabrikanter aldrig vil blive 
udsat for støjlovgivning af den type, der foreslås for EF. 
5. Indeholder forslaget foranstaltninger, der tager hensyn til små og mellemstore 
virksomheders særlige situation (mindskede eller afvigende krav)? 
Nej. I et forslag, hvor der opstilles produktkriterier med henblik på det 
indre marked, bør der ikke gøres undtagelser for små og mellemstore 
virksomheder. 
Høringer 
6. Liste over organisationer, som er blevet hørt om forslaget, med en kort rede­
gørelse for deres hovedsynspunkter. 
CECE (Europæisk Udvalg for Bygge- og Anlægsmateriel): CECE's repræ­
sentanter blev inviteret og deltog i alle møder med medlemsstaternes repræ­
sentanter (Ekspertgruppen for Støj og Vibrationer fra Bygge- og Anlægs-
materiel). 
Erhvervsrepræsentanternes holdning kan beskrives som ambivalent. På den 
ene side er der forståelse for, at sådanne direktiver er nødvendige for at garantere 
den frie vareomsætning i medlemsstaterne, og på den anden er er vage 
bekymringer for, om alle fabrikanter vil kunne opfylde kravene. De forelagde 
et revideret forslag, som dog ikke kunne accepteres, fordi det i alt væsentligt 
gik ud på at bevare den nuværende situation. Afvisningen af dette forslag 
skete i enighed med medlemsstaternes repræsentanter i ekspertgruppen. 

ISSN 0254-1459 
KOM(93) 154 endelig udg. 
DOKUMENTER 
DA 14 
Katalognummer : CB-CO-93-178-DA-C 
ISBN 92-77-54553-4 
Kontoret for De Europæiske Fællesskabers Officielle Publikationer 
L-2985 Luxembourg